Backstreet Girls

Backstreet Girls, ofte forkortet BSG, er et norsk boogierock-band fra Oslo. Bandet ble dannet i 1984. Selv om bandet har skiftet flere medlemmer, er stammen fortsatt den samme. Navnet «Backstreet Girls» spiller sannsynligvis på sangen «Back Street Girl» av Rolling Stones. Musikken til Backstreet Girls er «boogie rock»-inspirert av AC/DC, Ramones, Rose Tattoo, Hanoi Rocks og Status Quo.

Historie

Forhistorie
Hans Petter Baarli og broren Bjørn Terje Baarli etablerte Skedsmokorset-bandet Riff Raff i 1981. Hans Petter kom fra punkbandet Slips fra Jessheim. Riff Raff spilte inn et album, som aldri ble utgitt, men de opptrådte på NRK TV i programmet Zikk Zakk i 1982 med sangene «Juventas» og «Absent Minded». Riff Raff hadde Anders Kronberg på vokal og Bjørn Petter Parborg på bass. Bandet ble oppløst i 1984.

Starten
Backstreet Girls  ble dannet i 1984 av brødrene Pål Kristensen på bass og Tom Kristensen på vokal. De fikk med seg gitarist Petter Baarli fra Riff Raff og trommeslager Petter Hafstad. Petter Hafstad skulle bli trommeslager, men spilte aldri i bandet. Han var med å planlegge og navngi bandet. Seks år senere åpnet han Elm Street Rock Café i Oslo, lokalet hvor Backstreet Girls hadde hatt releaseparty for Party on Elm Street-plata. Hafstad tok logoen og navnet fra plata og åpnet den rockekafeen som han drev fram til nyttårsaften 2011.

Petter Baarlis bror Bjørn Terje Baarli tok over på trommer. Også han kom fra bandet Riff Raff.

Backstreet Girls øvde sammen for aller første gang i Oslo 15. september 1984.

BSG prøvde seg en stund med to gitarister. Stein Ramberg spilte i bandet i 84 og Jon Berg i 85. Stein Ramberg var senere med på turneen hvor livealbumet Get Yer Yo-Yo's Out! The Backstreet Girls Live ble spilt inn. Han spilte rytmegitar på plata.

I studio spilte de inn fem, seks låter. Utdrag fra to av disse ble brukt i filmen X, hvor bandet også deltar i en scene. De to låtene var «Gypo» og «Poor Ol' Sam» i demoversjon, spilt inn med Tom Kristensen som vokalist. Teksten på «Gypo» er en helt annen enn den som ble utgitt på Boogie Till You Puke-plata.

Debutalbum 
I 1985 forlot Tom Kristensen bandet. Anders Kronberg fra Riff/Raff var en kort periode vokalist før Arne Aarnes tok over. Senere det året begynte de å jobbe med sitt første album.

I 1986 gav de ut sitt debutalbum Mental Shakedown på det uavhengige plateselskapet Medicine Records. Albumet ble gitt ut i begrenset opplag, men ble gjenutgitt tre år senere på Polygram Records. Arne Aarnes forlot bandet kort tid etter at plata var spilt inn. Han ble erstattet av Bjørn Müller, vokalist i bandet som var forløperen til det som senere skulle bli T-Zers.

Besetningen med Petter Baarli, Pål Kristensen, Bjørn Terje Baarli og Bjørn Müller holdt de påfølgende tre album, Boogie Till You Puke , Party on Elm Street og Coming Down Hard. De ble nominert til Spellemannprisen 1989 og 1990 i klassen rock for henholdsvis Party on Elm Street og Coming Down Hard.

I desember 1990 ble Backstreet Girls det første bandet som spilte i Oslos nye konsertlokale Oslo Spektrum.

Nye vokalister
Rett før jul 1991 forlot Bjørn Müller bandet. Grunner som er nevnt, er alkoholproblemer og at Müller foretrakk grunge. Ny vokalist ble svenske Olle Hillborg fra Glorius Bankrobbers. De ga ut to album sammen med Olle Hillborg Let's Have It i 1991 og live-albumet Get Yer Yo-Yo's Out! The Backstreet Girls Live i 1993. Olle Hillborg forlot bandet kort tid etter på grunn av forskjellig stil.

Irske Pat Diamond overtok som vokalist, og bandet returnerte til Norge hvor det spilte en del konserter og begynte å jobbe med sitt nye album. De spilte inn albumet Don't Fake It Too Long, som var ferdig i 1994. Etter en konsert oppsto det problemer med Diamonds oppholdstillatelse, og han ble utvist.

Bjørn Müllers comeback
I september 1995 gjorde Bjørn Müller comeback med Backstreet Girls på Elm Street. I desember 1996 spilte de inn et nytt album. I 1997 ble 7"-singelen «Monster In My Cadillac» utgitt på Hit me records. I 1999, tre år etter albumet var spilt inn, sju år etter forrige albumutgivelse, ble Hellway to High utgitt på FaceFront Records.

Nye medlemmer
I 1998 forlot bassist Pål Kristensen bandet etter 14 år. Tommy Lug var en kort periode vikar på bass før Morten Lunde fra Sobious Dip ble bandets nye bassist. De ga ut to album og en EP med Lunde; jule-EP-en Christmas Crusher i 1999, studioalbumet Tuff Tuff Tuff i 2001 og Black Boogie Death Rock'n'Roll i 2002, som inneholdt både studiolåter og livelåter fra turné i Tyskland med Rose Tattoo. Lunde forlot Backstreet Girls i 2002 og startet punkduoen The Mormones sammen med trommeslager Simen Jeistad.

Dan Thunderbird ble rekruttert på bass. De spilte inn første album med Thunderbird i 2003, Sick My Duck, som ble utgitt på FaceFront Records. Bandet la ut på en turné i Norge med over 20 konserter kalt «Boogie My Life Away Tour».

I 2006 sluttet trommeslager Bjørn Terje Baarli i bandet etter 22 år, og svenske Martin H-Son overtok. H-Son forlot bandet i 2018. Frank Albin Tostrup vikarierte som trommeslager på noen festivaljobber sommeren 2018 og ble presentert som nytt fast medlem i bandet under den årlige romjulskonserten på Rockefeller i Oslo 28/12-2018.

Dagens besetning
De ga ut studioalbumet Shake Your Stimulator i 2007. På plata spiller fire forskjellige trommeslagere: Martin H-Son, Pelle Ramone, Bent Bastard og Diesel Dahl.

I 2009 ga BSG ut studioalbumet Just When You Thought Things Couldn't Get Any Worse... ...Here's the Backstreet Girls, nå med både Dan Thunderbird og Martin H-Son som fullverdige medlemmer av bandet.

På nyttårsaften 2011 sto Backstreet Girls-besetningen Bjørn Müller, Petter Baarli, Bjørn Terje Baarli og Pål Kristensen sammen på scenen igjen. De spilte på Elm Street Rock Cafes siste åpningsdag før bygget skulle rives. De spilte hele Party on Elm Street-albumet.

I 2011 begynte Backstreet Girls innspillingen av sitt 13. studioalbum. De var i studio i Frankrike og Norge, og albumet Death Before Compromise.... ble utgitt først på CD og deretter på vinyl i 2014. I 2019 ga de ut albumet Normal is Dangerous som ble nominert til Spellemannprisen 2019 i klassen rock.

I 2020 gjør Backstreet Girls en streamingkonsert, som blir en av de mest populære under Corona-pandemien i Norge, med over 140 000 seere i løpet av noen dager. Konserten blir senere utgitt digitalt, og albumet får tittelen "Streaming For Vengecance".

I starten av 2021 står Backstreet Girls uten trommis. Jonas Kjærnsrød kommer inn bak trommesettet, og blir med på bandets første konserter etter Corona-pandemien, på deres turné utover våren.

Medlemmer 
 Hans Petter Baarli, gitar (1984– )
 Bjørn Müller, vokal (1986–1991, 1995– )
 Gaute Vaag, bass (2019– )
 Jonas Kjærnsrød, trommer (2021– )

Tidligere medlemmer
 Tom Kristensen, vokal, gitar (1984–1985)
 Pål Kristensen, bass (1984–1999)
 Arne Aarnes, vokal (1985–1986)
 Olle Hillborg, vokal (1991–1993)
 Pat Diamond, vokal (1994)
 Morten Lunde, bass (1998–2002)
 Stein Ramberg, gitar (1984)
 Jon Berg, gitar (1985)
 Anders Kronberg, vokal (1985)
 Bjørn Terje Baarli, trommer (1984–2006)
 Martin H-Son, trommer (2007–2018)
 Dan Thunderbird, bass (2002–2019)
 Frank Albin Tostrup, trommer (2018–2020 )

Diskografi

Studioalbum

CD
1988 Mental Shakedown (Polygram) (Remastered+bonus FaceFront 2004)  
1988 Boogie Till You Puke (Polygram) (Remastered+bonus FaceFront 2004)
1989 Party on Elm Street (Polygram) (Remastered+bonus FaceFront 2004)
1990 Coming Down Hard (Vertigo) (Remastered+bonus FaceFront 2004)
1992 Let's Have It (WEA)
1994 Don't Fake It Too Long (Utgitt på cd 2021)
1999 Hellway to High (FaceFront)
2001 Tuff Tuff Tuff (FaceFront)
2002 Black Boogie Death Rock'n'Roll (FaceFront)
2003 Sick My Duck (FaceFront)
2007 Shake Your Stimulator (FaceFront)
2009 Just When You Thought Things Couldn't Get Any Worse... Here's the Backstreet Girls (VME) (Action Records med bonus 2010)
2014 Death Before Compromise....
2017 Don't Mess With My Rock'n'Roll
 2019 Normal is Dangerous

LP
1986 Mental Shakedown (Medicine Records) (1987/88 Polygram)
1988 Boogie Till You Puke
1989 Party on Elm Street
1990 Coming Down Hard
2008 Don't Fake It Too Long (Hit me! records)
2008 Hellway to High (Kick Me) Svart og Rød Vinyl
2008 Sick My Duck (Kick Me) Svart og Hvit Vinyl
2009 Tuff Tuff Tuff (Kick Me) Svart vinyl 250 Eks blå vinyl 250 Eks
2009 Black Boogie Death Rock'n'Roll (Kick Me) Svart vinyl 250 Eks Grønn vinyl 250 Eks
2009 Shake Your Stimulator (Kick Me) Svart vinyl 250 Eks Rød med Svart splatter vinyl 250 Eks
2010 Just When You Thought Things Couldn't Get Any Worse... Here's the Backstreet Girls (Action Records)
Det finnes testpressinger av alle LP-ene utenom Mental Shakedown på Polygram.
Det finnes også feilpress av Hellway to High (Kick Me) Svart og Rød Vinyl
 2014 Death Before Compromise…
 2017 Don't Mess With My Rock'n'Roll

kassett
1988 Mental Shakedown 
1988 Boogie Till You Puke
1989 Party on Elm Street
1990 Coming Down Hard
1992 Let's Have It

Live
1993 Get Yer Yo-Yo's Out! The Backstreet Girls Live (Revolution Records) CD
2010 Let the Boogie Do the Talking ( VME) DVD
Det ble også spilt inn en konsert DVD i 2004 som aldri ble utgitt.

Best of
2000 Boogie Till You Bleed (Universal) CD

7"
1987 Christmas Boogie/A Merry Jingle
1989 Gimme Just a Second
1989 Blame It On Suzie/Suzie & Suzie, Promo (ble laget 50 eks)
1990 Awright Awright Awright
1997 Monster In My Cadillac (Hit me! records), 1.opplag:400 x sort vinyl/100 x rosa vinyl. 2.opplag 200 x sort vinyl(Annet bildet på labelen).
2007 Hey Ho Let's Quo (Hit me! records), 100 x med bilde cover/400 x uten.
Det finnes testpresser av  Christmas Boogie/A Merry Jingle, Gimme Just a Second og Awright Awright Awright.

10"
1999 Christmas Crusher (EP) rød vinyl

Ep
1990 Party EP (promo) 12"
1999 Christmas Crusher (EP) CD
Det finnes testpresser av  Party EP.

CD-Singler og promoer
1992 Walking (WEA)
1992 Any Minute Now (WEA)
1999 Hellway to High (FaceFront) 5-track promo only CDR
2001 Don't Let Me Down (FaceFront) 1-track promo only
2003 Sick My Duck (FaceFront) promo only
2006 Hey Ho Let's Quo (FaceFront) promo 2 track promo
2007 Shake Your Stimulator (FaceFront) promo
2009 Shine a Line promo-cd

Filmmusikk
1986 X (film)  VHS senere utgitt på DVD , («Gypo» and «Poor Ol' Sam» demo vers.)
2005 Izzat DVD , («Walking downtown»)
2006 Kunsten å tenke negativt DVD , («See and be seen»)

Dokumentarfilm
2015 Backstreet Girls: Back to Muoatathal

Samleplater
1988 Rock Train, Hørespill om HIV Kassett , («Hangover In Hamburg»)
1988 Støtteplaten for Bellona LP,CD,KASSETT , («Absent Minded»)
1989 No.1 Music Club  9/1989 ,  («Gimme Just a Second»)
1989 Høstens Utgivelser Fra Polygram Norsk , («Blame It On Suzie» «Goin` Down» «White Lies») Kassett Promo
1992 God Jul, warner -promo , («Walking»)
1992 Warner Music 5 år - så langt og litt lenger promo , («Any Minute Now»)
1992 Norway, The Music . Promo , («Desperate Youth»)
1993 Lykke til med høst salget , («Crazy John Gang»)
1993 Norske tordenskrall , («Sexual» and «shake a little finger»)
1994 Vi er Vål'enga , («My Virginity»)
1994 Completely Rock n Roll , («Gimme Just a Second»)
1999 Norwegian Underdogs , («Billion Dollar Business Baby»)
2003 Oslos Stolthet – Hyllest Til Vålerenga , («Kamp i Oslo»)
2005 A Norwegian tribute to the Ramones leaving home , («Commando») 
2005 Izzat CD , («Walking downtown»)
2005 Det Beste Til Meg Og Mine Venner – En Hyllest Til Joachim Nielsen , («Selvmedlidenhet»)
2006 Never to loud, Tribute to BSG , («Jailbreak Opera» 1985 demo w/Tom Kristensen on vocals)
2006 Kunsten å tenke negativt CD , («See and be seen»)
2006 Prosjekt 101 («Hey Baby») 3CD
2007 Scandinavian Friends – a Tribute to Roky Erickson , («Crazy Crazy Mama») CD og LP
2010 The Crypt – «Live On The Spot» Recorded in Frxta 2008 – 2010 , («Golden Rose») Bryggetaket 26/2-2010
2011 Steinkjer Pønkrock Shitty! , («Rattlesnake Charlie»)
 Revelution records Vol.1 , («Gimme Just a Second»)

Fekale Brekninger
7" Toilet Rocker (Hit me! records) 1999 Brun vinyl m/PS i stickered hundebæsjpose
7" Toilet Rocker (Hit me! records) Re-issue sort vinyl m/svart-hvit PS

Samleplate
Stø Dei Lokale Pønkarane 10"

Referanser

Eksterne lenker
 
 
 
  (Forfatter Jon Vidar Bergan)

Norske rockegrupper
Band etablert i 1984